Robert Fisk

Robert Fisk, nado en Maidstone o 12 de xullo de 1946 e finado en Dublín o 30 de outubro de 2020, foi un escritor e xornalista inglés-irlandés.

 Traxectoria 
Fillo dun antigo soldado británico na primeira guerra mundial, Robert Fisk estudou en Inglaterra e Irlanda, comezando a traballar como correspondente de prensa en Irlanda, cubrindo o conflito do Ulster, e mais en Portugal. Desde 1976 é correspondente en Oriente Medio, primeiro para The Times e despois para The Independent, recibindo máis premios que calquera outro correspondente británico no estranxeiro e logrou o premio ao mellor xornalista internacional sete veces e o premio de Amnesty International en 2000 polas súas reportaxes en Serbia durante os bombardeos da OTAN. Publicou varios libros e cubriu a Guerra Civil do Líbano (iniciada en 1975), a invasión soviética de Afganistán (1979), a Guerra Irak-Irán (1980-1988), a invasión israelí do Líbano (1982), a Guerra Civil Alxerina e a guerra dos Balcáns, tamén o conflito palestino-israelí, a Primeira Guerra do Golfo Pérsico (1990-1991) e a Segunda Guerra do Golfo Pérsico (2003). Falante de árabe, foi un dos poucos xornalistas occidentais en entrevistar a Osama bin Laden, o que fixo en tres ocasións entre 1993 e 1997.Robert Fisk: The Great War for Civilisation: The Conquest of the Middle Eastpp. 1–39 ISBN 1-84115-007-X

 Obra 
The Point of No Return: The Strike which Broke the British in Ulster (1975). Londres: Times Books/Deutsch. ISBN 0-233-96682-X
In Time of War: Ireland, Ulster and the Price of Neutrality, 1939–1945 (2001). Londres: Gill & Macmillan. ISBN 0-7171-2411-8 (1st ed. was 1983).
Pity the Nation : Lebanon at War (3rd ed. 2001). Londres: Oxford University Press. ISBN 0-19-280130-9 (1st ed. was 1990).
The Great War for Civilisation: The Conquest of the Middle East (2005) Londres. Fourth Estate. ISBN 1-84115-007-X
The Age of the Warrior: Selected Writings (2008) Londres, Fourth Estate ISBN 978-0-00-727073-6
Robert Fisk on Algeria (2013) Independent Print Limited

 Notas 

 Véxase tamén 
 Ligazóns externas 
Columna en The Independent 
15px Conversations with History:Robert Fisk University of California Television 

Categoría:Xornalistas de Inglaterra
Categoría:Escritores en lingua inglesa
Categoría:Escritores de Inglaterra
Categoría:Nados en 1946
Categoría:Finados en 2020
Categoría:Nados en Kent, Inglaterra